2002D0371 — ET — 19.01.2008 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 15. mai 2002, millega kehtestatakse tekstiiltoodetele ühenduse ökomärgise andmise ökoloogilised kriteeriumid ja muudetakse otsust 1999/178/EÜ (teatavaks tehtud numbri K(2002) 1844 all) (EMPs kohaldatav tekst) (2002/371/EÜ) (EÜT L 133, 18.5.2002, p.29)

Muudetud:









▼B

KOMISJONI OTSUS,

15. mai 2002,

millega kehtestatakse tekstiiltoodetele ühenduse ökomärgise andmise ökoloogilised kriteeriumid ja muudetakse otsust 1999/178/EÜ

(teatavaks tehtud numbri K(2002) 1844 all)

(EMPs kohaldatav tekst)

(2002/371/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, ( 1 ) eriti selle artiklit 4 ja artikli 6 lõiget 1, ning arvestades järgmist: (1) Määruse (EÜ) nr 1980/2000 alusel võib ühenduse ökomärgise anda tootele, mille omadused võimaldavad märkimisväärselt mõjutada esmatähtsate keskkonnaaspektide parandamist. (2) Määruses (EÜ) nr 1980/2000 nähakse ette, et ökomärgise andmise erikriteeriumid kehtestatakse tooterühmade kaupa. (3) Selles määruses nähakse ka ette, et ökomärgise andmise kriteeriumid ning nende kriteeriumidega seotud hindamise ja vastavuse tõendamise nõuded vaadatakse läbi õigel ajal enne iga tooterühma kriteeriumide kehtivusaja lõppu. Nimetatud läbivaatamise alusel tehakse ettepanek kriteeriumide kehtivusaega pikendada, need tühistada või neid muuta. (4) Turu arengu arvessevõtmiseks on vaja muuta ökoloogilisi kriteeriume, mis on kehtestatud komisjoni 17. veebruari 1999. aasta otsusega 1999/178/EÜ, millega kehtestatakse tekstiiltoodetele ühenduse ökomärgise andmise ökoloogilised kriteeriumid. ( 2 ) Ühtlasi tuleb muuta selle otsuse kehtivusaega, mida on pikendatud komisjoni otsusega 2001/831/EÜ. ( 3 ) (5) Tuleb vastu võtta uus komisjoni otsus, millega kehtestatakse kõnealusele tooterühmale ökoloogilised erikriteeriumid, mille kehtivusaeg on viis aastat. (6) Et äriühingutel, kellele on antud ökomärgis või kes on taotlenud oma toodetele ökomärgist enne käesoleva otsuse kohaldamiskuupäeva, oleks piisavalt aega kohandada need tooted uutele kriteeriumidele vastavaks, on asjakohane, et piiratud aja jooksul, mis ei ületa 12 kuud, kehtivad samal ajal nii käesoleva otsusega kehtestatud uued kriteeriumid kui ka otsusega 1999/178/EÜ kehtestatud kriteeriumid. (7) Käesolevas otsuses ettenähtud meetmed põhinevad määruse (EÜ) nr 1980/2000 artikli 13 alusel moodustatud Euroopa Liidu Ökomärgise Komisjoni väljatöötatud kriteeriumide projektil. (8) Käesoleva otsusega ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Selleks et tekstiiltoodetele võiks määruse (EÜ) nr 1980/2000 alusel anda ühenduse ökomärgise, peavad need tekstiiltooted kuuluma artiklis 2 määratletud tooterühma “Tekstiiltooted” ja vastama käesoleva otsuse lisas kindlaksmääratud ökoloogilistele kriteeriumidele.

Artikkel 2

Tooterühma “Tekstiiltooted” kuuluvad:

tekstiilist rõivad ja rõivamanused: rõivad ja rõivamanused (taskurätikud, rätikud, kotid, kandekotid, seljakotid, vööd), milles on vähemalt 90 massiprotsenti tekstiilkiudu;

sisustustekstiil: ruumide sisustamisel kasutatav tekstiil, milles on vähemalt 90 massiprotsenti tekstiilkiudu. Siia ei kuulu põranda- ja seinakatted;

kiud, lõng ja riie: mõeldud tekstiilist rõivaste ja rõivamanuste ning sisustustekstiili valmistamiseks.

Tekstiilist rõivaste ja rõivamanuste ning sisustustekstiili puhul ei võeta tekstiilkiudude protsendi arvutamisel arvesse udusulgi, sulgi, kilet ega pealist.

Artikkel 3

Halduseesmärkidel antakse tooterühmale “Tekstiiltooted” koodnumber “016”.

Artikkel 4

Otsuse 1999/178/EÜ artikkel 3 asendatakse järgmisega:

“Tooterühma määratlus ja tooterühma ökoloogilised erikriteeriumid kehtivad 31. maini 2003.”

▼M2

Artikkel 5

Tekstiiltoodete tooterühma ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. maini 2009.

▼B

Artikkel 6

Käesolev otsus on adresseeritud liikmesriikidele.









LISA

RAAMISTIK

Kriteeriumide eesmärk

Käesolevate kriteeriumide eesmärk on eriti edendada veereostuse vähendamist seoses tekstiili tootmisahela põhiprotsessidega, kaasa arvatud kiu valmistamise, ketramise, kudumise, silmuskudumise, pleegitamise, värvimise ja viimistlemisega.

Kriteeriumid on kehtestatud sellisel tasemel, mis soodustab väiksema keskkonnamõjuga tekstiiltoodete märgistamist.

Hindamise ja vastavuse tõendamise nõuded

Iga kriteeriumi puhul esitatakse hindamise ja vastavuse tõendamise erinõuded.

Juhul kui taotlejalt nõutakse kõnealustele kriteeriumidele vastavuse tõendamiseks deklaratsioonide, dokumentide, analüüsi- ja katseprotokollide või muude tõendite esitamist, võivad tõendusmaterjalid pärineda vastavalt vajadusele taotlejalt ja/või tema tarnijatelt ja/või nende tarnijatelt jne.

Vajaduse korral võib kasutada ka muid katsemeetodeid kui need, mis on esitatud iga kriteeriumi puhul, tingimusel et nende samaväärsust on kinnitanud taotlust hindav pädev asutus.

Funktsionaalne üksus, mille kohta sisend- ja väljundkogused arvestatakse, on 1 kg tekstiiltooteid normaaltingimustel (suhteline niiskus 65 ± 2 %, temperatuur 20 ± 2 °C; normaaltingimused on kindlaks määratud standardiga ISO 139 Tekstiiltooted. Konditsioneerimise ja katsetamise standardatmosfäär).

Vajaduse korral võib pädev asutus nõuda tõendavaid dokumente ja teha sõltumatuid kontrolle.

Pädevatele asutustele soovitatakse taotluste hindamisel ja kriteeriumidele vastavuse kontrollimisel arvestada selliste tunnustatud keskkonnajuhtimissüsteemide nagu EMAS ja ISO 14001 rakendamist (märkus: nende juhtimissüsteemide rakendamist ei nõuta).

KRITEERIUMID

Kriteeriumid jagunevad kolme põhilisse kategooriasse, käsitledes tekstiilkiudusid, protsesse ja kemikaale ning kasutuskõlblikkust.

TEKSTIILKIUDUDE KRITEERIUMID

Käesolevas jaos määratakse kindlaks kiuspetsiifilised kriteeriumid akrüülkiu, puuvilla- ja muude seemneilt eraldatud naturaalsete tsellulooskiudude, elastaankiu, lina- ja muude niinekiudude, pesemata villa kiu ja muude keratiinkiudude, keemiliste tsellulooskiudude, polüamiidkiu, polüesterkiu ning polüpropüleenkiu puhul. Võib kasutada ka muid kiudusid, mille puhul ei ole kehtestatud kiuspetsiifilisi kriteeriume, välja arvatud mineraal-, klaas-, metall-, süsinik- ja muud anorgaanilised kiud.

Kui teatavat kiudu on alla 5 % tootes leiduva kogu tekstiilkiu massist, ei nõuta vastavust käesolevas jaos seda liiki kiu suhtes kehtestatud kriteeriumidele. Vastavust ei nõuta ka juhul, kui tegemist on ringlussevõetud kiuga. Selles kontekstis tähendab ringlussevõetud kiud kiudu, mis pärineb üksnes tekstiili- ja rõivatööstuse lõikejääkidest või lõpptarbija tekitatud tekstiili- vm jäätmetest. 85 % kogu tootes leiduva kiu massist peab siiski kas vastama võimalikele asjakohastele kiuspetsiifilistele kriteeriumidele või olema ringlusse võetud.

Hindamine ja tõendamine.

Taotleja esitab tekstiiltoote koostise kohta üksikasjaliku teabe.

1. Akrüülkiud

a) Kiudu valmistavast tehasest väljuva toorkiu akrülonitriili jääksisaldus peab olema alla 1,5 mg/kg. Hindamine ja tõendamine. Taotleja esitab katse protokolli, mille puhul on kasutatud järgmist katsemeetodit: ekstraheerimine keeva veega ja kvantitatiivne määramine gaasi-vedelikkapillaarkromatograafia abil.

b) Aasta keskmine akrülonitriili heide õhku (polümerisatsiooni ajal ja kuni ketramiseks sobiva lahuse saamiseni) peab olema alla 1 grammi 1 kilogrammi toodetud kiu kohta. Hindamine ja tõendamine. Taotleja esitab üksikasjalikud dokumendid ja/või katseprotokollid, mis tõendavad vastavust sellele kriteeriumile, ning vastavusdeklaratsiooni.

2. Puuvilla- ja muud seemneilt eraldatud naturaalsed tsellulooskiud (sh kapok)

Puuvilla- ja muud seemneilt eraldatud naturaalsed tsellulooskiud (edaspidi puuvillakiud) ei tohi sisaldada üle 0,05 ppm (katsemeetodi avastamislävi) iga järgmist ainet: aldriin, kaptafool, klordaan, DDT, dieldriin, endriin, heptakloor, heksaklorobenseen, heksaklorotsükloheksaan (kõik isomeerid kokku), 2,4,5-T, kloordimeform, klorobensilaat, dinoseb ja selle soolad, monokrotofoss, pentaklorofenool, toksafeen, metamidofoss, metüülparatioon, paratioon, fosfamidoon.

Seda nõuet ei kohaldata, kui üle 50 % kius sisalduvast puuvillast on mahe- või üleminekutoode, st kui sõltumatu organisatsioon on tõendanud, et puuvill on toodetud kooskõlas tootmis- ja kontrollinõuetega, mis on ette nähtud nõukogu 24. juuni 1991. aasta määrusega (EMÜ) nr 2092/91 põllumajandustoodete mahetootmise ning põllumajandustoodete ja toiduainete puhul sellele viitavate märgiste kohta. ( 4 )

Seda nõuet ei kohaldata, kui on võimalik esitada dokumendid, mis tõendavad nende põllumajandustootjate isikud, kes on tootnud vähemalt 75 % lõpptootes kasutatud puuvillast, ja nende tootjate deklaratsioonid selle kohta, et põldudel ega vabrikutes, kus kõnealune puuvill on toodetud, ega puuvillas endas ei ole kasutatud eespool loetletud aineid.

Kui 100 % puuvillast on mahetoode, st kui sõltumatu organisatsioon on tõendanud, et puuvill on toodetud kooskõlas tootmis- ja kontrollinõuetega, mis on ette nähtud nõukogu määrusega (EMÜ) nr 2092/91, võib taotleja kinnitada ökomärgise kõrvale märke “Mahepuuvill”.

Taotleja esitab kas tõendi mahetoodete sertifitseerimise kohta, dokumendid, mis tõendavad, et eespool loetletud aineid ei ole kasutatud, või katse protokolli, mille puhul on kasutatud järgmisi katsemeetodeid: vajaduse korral US EPA 8081 A (kloororgaanilised pestitsiidid, ultraheli- või Soxhleti ekstraheerimise ning mittepolaarsete solventide (isooktaan või heksaan) kasutamise abil), 8151 A (klooritud herbitsiidid, metanooli kasutamise abil), 8141 A (fosfororgaanilised ühendid) või 8270 C (kesklenduvad orgaanilised ühendid).

3. Elastaankiud

a) Ei tohi kasutada tinaorgaanilisi ühendeid. Hindamine ja tõendamine. Taotleja esitab deklaratsiooni selle kohta, et tinaorgaanilisi ühendeid ei ole kasutatud.

b) Aasta keskmised aromaatsete diisotsüanaatide heide õhku (polümerisatsiooni ja ketramise ajal) peab olema alla 5 milligrammi 1 kilogrammi toodetud kiu kohta. Hindamine ja tõendamine. Taotleja esitab üksikasjalikud dokumendid ja/või katseprotokollid, mis tõendavad vastavust sellele kriteeriumile, ning vastavusdeklaratsiooni.

4. Lina- ja muud niinekiud (k.a kanep, džuut ja ramjee)

Kui lina- ja muude niinekiudude saamisel kasutatakse leotamist vees, tuleb seejuures tekkiv reovesi puhastada sellisel määral, et keemiline hapnikutarve või orgaanilise süsiniku kogusisaldus väheneks vähemalt 75 % kanepikiudude puhul ning vähemalt 95 % lina- ja muude niinekiudude puhul.

Hindamine ja tõendamine.

Kui kasutatakse leotamist vees, esitab taotleja katse protokolli, mille puhul on kasutatud järgmist katsemeetodit: ISO 6060 (keemiline hapnikutarve).

5. Pesemata villa kiud ja muud keratiinkiud (sh lamba-, kaameli-, alpaka- ja kitsevillast)

a) Järgmiste ainete kogusisalduste summa ei tohi ületada 0,5 ppm: γ-heksaklorotsükloheksaan (lindaan), α-heksaklorotsükloheksaan, β-heksaklorotsükloheksaan, δ-heksaklorotsükloheksaan, aldriin, dieldriin, endriin, p, p'-DDT, p, p'-DDD.

b) Järgmiste ainete kogusisalduste summa ei tohi ületada 2 ppm: diasinoon, propetamfoss, kloorfenvinfoss, dikloorfentioon, kloorpürifoss, fenkloorfoss.

c) Järgmiste ainete kogusisalduste summa ei tohi ületada 0,5 ppm: tsüpermetriin, deltametriin, fenvaleraat, tsühalotriin, flumetriin.

d) Järgmiste ainete kogusisalduste summa ei tohi ületada 2 ppm: diflubensuroon, triflumuroon. Nõudeid (esitatuna punktides a, b, c ja d ning kohaldatuna eraldi) ei kohaldata, kui on võimalik esitada dokumendid, mis tõendavad nende põllumajandustootjate isikud, kes on tootnud vähemalt 75 % kõnealusest villa- või keratiinkiust, ja nende tootjate deklaratsioonid selle kohta, et asjaomaste põllumajandusmaade ega loomade puhul ei ole kasutatud eespool loetletud aineid. Hindamine ja tõendamine nõuete a, b, c ja d korral. Taotleja esitab eespool nimetatud dokumendid või katse protokolli, mille puhul on kasutatud järgmist katsemeetodit: IWTO katsemeetodi 59 projekt.

e) Kui pesuheitvesi suunatakse kanalisatsiooni, ei tohi heitvee keemiline hapnikutarve ületada 60 grammi 1 kilogrammi pesemata villa kohta, kusjuures heitvesi puhastatakse väljaspool tootmisrajatist nii, et keemiline hapnikutarve väheneb aastas keskmiselt veel vähemalt 75 %. Kui pesuheitvesi puhastatakse tootmisrajatises ja suunatakse pinnavette, ei tohi heitvee keemiline hapnikutarve ületada 5 grammi 1 kilogrammi pesemata villa kohta. Pinnavette suunatava heitvee pH peab olema 6-9 (v.a juhul, kui pinnavee pH on väljaspool seda vahemikku) ja temperatuur alla 40 °C (v.a juhul, kui pinnavee temperatuur on kõrgem). Hindamine ja tõendamine. Taotleja esitab asjakohased andmed ja katse protokolli, mille puhul on kasutatud järgmist katsemeetodit: ISO 6060.

6. Keemilised tsellulooskiud (k.a viskoos-, lüotsell-, atsetaat-, kupro- ja triatsetaatkiud)

a) Kiududes ei tohi olla adsorbeerunud orgaanilisi halogeniidide üle 250 ppm. Hindamine ja tõendamine. Taotleja esitab katse protokolli, mille puhul on kasutatud järgmist katsemeetodit: ISO 11480.97 (reguleeritav põletamine ja mikrokulonmeetria).

b) Viskooskiudude puhul ei tohi kiu tootmiseks vajaliku töötlemise käigus õhku heidetud väävliühendite väävlisisaldus ületada aastas keskmiselt 120 grammi 1 kilogrammi toodetud filamentkiu kohta ja 30 grammi 1 kilogrammi toodetud staapelkiu kohta. Juhul kui rajatises toodetakse mõlemat liiki kiudu, ei tohi heide kokku ületada vastavat kaalutud keskmist väärtust. Hindamine ja tõendamine. Taotleja esitab üksikasjalikud dokumendid ja/või katseprotokollid, mis tõendavad vastavust sellele kriteeriumile, ning vastavusdeklaratsiooni.

c) Viskooskiudude puhul ei tohi tootmisrajatisest vette lastud tsingi kogus ületada aastas keskmiselt 0,3 g/kg. Hindamine ja tõendamine. Taotleja esitab üksikasjalikud dokumendid ja/või katseprotokollid, mis tõendavad vastavust sellele kriteeriumile, ning vastavusdeklaratsiooni.

d) Kuprokiudude puhul ei tohi vasesisaldus tootmisrajatisest väljuvas heitvees ületada aastas keskmiselt 0,1 ppm. Hindamine ja tõendamine. Taotleja esitab üksikasjalikud dokumendid ja/või katseprotokollid, mis tõendavad vastavust sellele kriteeriumile, ning vastavusdeklaratsiooni.

7. Polüamiidkiud

N2O heide õhku monomeeri valmistamisel ei tohi aastas keskmiselt ületada 10 grammi 1 kilogrammi toodetud polüamiid-6-kiu kohta ja 50 grammi 1 kilogrammi toodetud polüamiid-6,6-kiu kohta.

Hindamine ja tõendamine.

Taotleja esitab üksikasjalikud dokumendid ja/või katseprotokollid, mis tõendavad vastavust sellele kriteeriumile, ning vastavusdeklaratsiooni.

8. Polüesterkiud

a) Polüesterkiududes ei tohi olla antimoni üle 260 ppm. Kui antimoni ei ole kasutatud, võib taotleja ökomärgise kõrvale teha märke “Antimonivaba” või kanda sinna muu samaväärse teksti. Hindamine ja tõendamine. Taotleja esitab deklaratsiooni selle kohta, et antimoni ei ole kasutatud, või katse protokolli, mille puhul on kasutatud järgmist katsemeetodit: otsene määramine aatomabsorptsioonspektromeetria abil. Katse tehakse toorkiuga enne märgtöötlemist.

b) Lenduvate orgaaniliste ühendite heide polüestri polümeriseerimise ajal ei tohi aastas keskmiselt ületada 1,2 grammi 1 kilogrammi toodetud polüestervaigu kohta. (Lenduv orgaaniline ühend on orgaaniline ühend, mille aururõhk temperatuuril 293,15 K on vähemalt 0,01 kPa või millel on vastav lenduvus teatavates kasutustingimustes.) Hindamine ja tõendamine. Taotleja esitab üksikasjalikud dokumendid ja/või katseprotokollid, mis tõendavad vastavust sellele kriteeriumile, ning vastavusdeklaratsiooni.

9. Polüpropüleenkiud

Ei tohi kasutada plii alusel valmistatud pigmente.

Hindamine ja tõendamine.

Taotleja esitab deklaratsiooni selle kohta, et plii alusel valmistatud pigmente ei ole kasutatud.

PROTSESSIDE JA KEMIKAALIDE KRITEERIUMID

Vajaduse korral on Käesoleva jao kriteeriumid kohaldatavad toote valmistamise mis tahes etapi suhtes, k.a kiudude valmistamine. Sellest hoolimata võivad ringlussevõetud kiud teataval määral sisaldada kriteeriumides keelatud värv- või muid aineid, juhul kui neid aineid on kasutatud kiudude eelmises olelustsüklis.

10. Kiudude ja lõngade abi- ja viimistlusained

a) Mett. Vähemalt 95 % lõngale kantava metisegu koostisainete kuivmassist peab olema reoveepuhastusrajatistes piisavalt biolagundatav või eemaldatav, vastasel juhul tuleb need ained võtta ringlusesse. Hindamine ja tõendamine. Selles kontekstis on aine “piisavalt biolagundatav või eemaldatav” järgmistel juhtudel: — OECD 301 A, OECD 301 E, ISO 7827, OECD 302 A, ISO 9887, OECD 302 B või ISO 9888 meetodil katsetades laguneb 28 päeva jooksul vähemalt 70 % ainest, — OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 või ISO 14593 meetodil katsetades laguneb 28 päeva jooksul vähemalt 60 % ainest, — OECD 303 või ISO 11733 meetodil katsetades laguneb 28 päeva jooksul 80 % ainest, — kui ainete puhul, mille suhtes neid meetodeid ei saa rakendada, on esitatud tõendid samaväärse biolagundatavuse või eemaldatavuse kohta. Taotleja esitab vajalikud dokumendid, ohutuskaardid, katseprotokollid ja/või deklaratsioonid, milles on märgitud eespool nimetatud katsemeetodid ja -tulemused ning mis tõendavad kõigi kasutatud metisegude vastavust sellele kriteeriumile.

b) Ketruslahuse lisaained, ketruse lisaained ja eelketruse eeltöötlusained (k.a kraasiõlid, kedruse viimistlusained ja määrdeained). Vähemalt 90 % koostisainete kuivmassist peab olema reoveepuhastusrajatistes piisavalt biolagundatav või eemaldatav. Seda nõuet ei kohaldata teise ketruse eeltöötlusainete (ketrusmäärded, niisutusained), pooliõlide, käärimis- ja korrutusõlide, vahade, kudumisõlide, silikoonõlide ja anorgaaniliste ainete suhtes. Hindamine ja tõendamine. Mõiste “piisavalt biolagundatav või eemaldatav” on määratletud eespool punktis a. Taotleja esitab vajalikud dokumendid, ohutuskaardid, katseprotokollid ja/või deklaratsioonid, milles on märgitud eespool nimetatud katsemeetodid ja -tulemused ning mis näitavad kõigi kasutatud lisa- ja eeltöötlusainete vastavust sellele kriteeriumile.

c) Polütsükliliste aromaatsete süsivesinike sisaldus toote mineraalõlikomponendis peab olema alla 1,0 massiprotsendi. Hindamine ja tõendamine. Taotleja esitab vajalikud dokumendid, ohutuskaardid, toote teabelehed või deklaratsioonid, milles on märgitud polütsükliliste aromaatsete süsivesinike sisaldus või mis tõendavad, et mineraalõlisid sisaldavaid tooteid ei ole kasutatud.

11. Biotsiidid ja biostaatikumid

a) Toodete ja pooltoodete veo ja ladustamise ajal ei tohi kasutada klorofenoole (nende sooli ja estreid), polüklooritud bifenüüle ega tinaorgaanilisi ühendeid. Hindamine ja tõendamine. Taotleja esitab deklaratsiooni selle kohta, et neid aineid ja ühendeid ei ole lõngas, riides ega lõpptootes kasutatud. Juhul kui seda deklaratsiooni tuleb tõendada, kasutatakse järgmist katsemeetodit ja piirnormi: vajaduse korral ekstraheerimine, derivatiseerimine atseetanhüdriidi abil, gaasi-vedelikkapillaarkromatograafiline määramine elektronihaarde detektori abil, piirsisaldus 0,05 ppm.

b) Biotsiide ja biostaatikume ei tohi toodetes kasutada nii, et need säilitavad aktiivsuse toote kasutamise ajal. Hindamine ja tõendamine. Taotleja esitab deklaratsiooni selle kohta, et eespool nimetatud aineid ei ole kasutatud.

12. Värvi või pigmendi eemaldamine

Värvi või pigmendi eemaldamisel ei tohi kasutada raskmetallide (v.a raud) sooli või formaldehüüdi.

Hindamine ja tõendamine.

Taotleja esitab deklaratsiooni selle kohta, et neid aineid ei ole kasutatud.

13. Raskendamine

Lõnga või riide raskendamiseks ei tohi kasutada tseeriumi ühendeid.

Hindamine ja tõendamine.

Taotleja esitab deklaratsiooni selle kohta, et tseeriumi ühendeid ei ole kasutatud.

14. Abikemikaalid

Alküülfenooletoksülaate, lineaarseid alküülbenseensulfonaate, bis(hüdrogeenitud tahkerasvalküül)dimetüülammooniumkloriidi, distearüüldimetüülammooniumkloriidi, di(kõvatahkerasv)dimetüülammooniumkloriidi, etüleendiamiintetraatsetaati ega dietüleentriamiinpentaatsetaati ei tohi kasutada ning need ained ei tohi olla kasutatavate valmististe ega segude komponentideks.

Hindamine ja tõendamine.

Taotleja esitab deklaratsiooni selle kohta, et nimetatud aineid ei ole kasutatud.

15. Detergendid, riidepehmendid ja kompleksitekitid

Vähemalt 95 % märgtöötlemisrajatises kasutatud detergentide, 95 % riidepehmendite ja 95 % kompleksitekitite massist peavad olema reoveepuhastusrajatistes piisavalt biolagundatavad või eemaldatavad.

Hindamine ja tõendamine.

Mõiste “piisavalt biolagundatav või eemaldatav” on määratletud eespool kiudude ja lõngade abi- ja viimistlusainetega seotud kriteeriumis. Taotleja esitab vajalikud dokumendid, ohutuskaardid, katseprotokollid ja/või deklaratsioonid, milles on märgitud eespool nimetatud katsemeetodid ja -tulemused ning mis näitavad kõigi kasutatud detergentide, riidepehmendite ja kompleksitekitite vastavust sellele kriteeriumile.

16. Pleegitusained

Adsorbeerunud orgaaniliste halogeniidide sisaldus pleegitamisel tekkivas heitvees peab üldiselt olema alla 40 mg Cl/kg. Nende sisaldus peab olema alla 100 mg Cl/kg järgmistel juhtudel:

— lina- ja muud niinekiud,

— puuvill, mille polümerisatsiooniaste on alla 1 800 ja mis on mõeldud valgete lõpptoodete valmistamiseks.

Seda nõuet ei kohaldata keemiliste tsellulooskiudude tootmisel.

Taotleja esitab deklaratsiooni selle kohta, et klooritud pleegitusaineid ei ole kasutatud, või katse protokolli, mille puhul on kasutatud järgmist katsemeetodit: ISO 9562 või prEN 1485.

17. Värvainete saasteained

Kasutatud värvainetes saasteainetena esinevate ioonide sisaldused ei tohi ületada järgmisi väärtusi: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2 500 ppm; Hg 4 ppm; Mn 1 000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm; Zn 1 500 ppm.

Nimetatud piirväärtused kehtivad üksnes saasteainete kohta ning nendele vastavust ei hinnata metallidel, mis kuuluvad lahutamatu komponendina värvainemolekuli koostisesse (nt metallikomplekside alusel valmistatud värvained, teatavad aktiivvärvained jms).

Taotleja esitab vastavusdeklaratsiooni.

18. Pigmentide saasteained

Kasutatud pigmentides saasteainetena esinevate ioonide sisaldused ei tohi ületada järgmisi väärtusi: As 50 ppm; Ba 100 ppm; Cd 50 ppm; Cr 100 ppm; Hg 25 ppm; Pb 100 ppm; Se 100 ppm; Sb 250 ppm; Zn 1 000 ppm.

Taotleja esitab vastavusdeklaratsiooni.

19. Kroompeitsvärvained

Kroompeitsvärvainete kasutamine ei ole lubatud.

Taotleja esitab deklaratsiooni selle kohta, et kroompeitsvärvaineid ei ole kasutatud.

20. Metallikomplekside alusel valmistatud värvained

Vase-, kroomi- või niklikomplekside alusel valmistatud värvainete kasutamisel on nõuded järgmised.

a) Tsellulooskiudude värvimisel, kui metallikompleksi alusel valmistatud värvaine on värvisegu komponendiks, peab tootmisrajatise või tootmisrajatise välisesse puhastisse suunatavas reovees iga metallikompleksi alusel valmistatud värvainet olema alla 20 % kasutatud kogusest (värvimisprotsessi algkogusest). Muudel värvimistoimingutel, kui metallikompleksi alusel valmistatud värvaine on värvisegu komponendiks, peab tootmisrajatise või tootmisrajatise välisesse puhastisse suunatavas reovees iga metallikompleksi alusel valmistatud värvainet olema alla 7 % kasutatud kogusest (värvimisprotsessi algkogusest). Taotleja esitab deklaratsiooni selle kohta, et neid aineid ei ole kasutatud, või dokumendid ja katse protokolli, mille puhul on kasutatud järgmisi katsemeetodeid: ISO 8288 Cu ja Ni puhul; ISO 9174 või prEN 1233 Cr puhul.

b) Pärast puhastamist ei tohi ainete heide vette ületada järgmisi väärtusi: Cu 75 mg/kg (kiud, lõng või riie); Cr 50 mg/kg; Ni 75 mg/kg. Taotleja esitab deklaratsiooni selle kohta, et neid aineid ei ole kasutatud, või dokumendid ja katse protokolli, mille puhul on kasutatud järgmisi katsemeetodeid: ISO 8288 Cu ja Ni puhul; ISO 9174 või prEN 1233 Cr puhul.

21. Asovärvid

Ei tohi kasutada asovärve, mis võivad lõhustumisel anda järgmisi aromaatseid amiine:







4-aminodifenüül (92–67–1) Bensidiin (92–87–5) 4-kloro-o — toluidiin (95–69–2) 2-naftüülamiin (91–59–8) o — aminoasotolueen (97–56–3) 2-amino-4-nitrotolueen (99–55–8) p — kloroaniliin (106–47–8) 2,4-diaminoanisool (615–05–4) 4,4'-diaminodifenüülmetaan (101–77–9) 3,3'-diklorobensidiin (91–94–1) 3,3'-dimetoksübensidiin (119–90–4) 3,3'-dimetüülbensidiin (119–93–7) 3,3'-dimetüül-4,4'-diaminodifenüülmetaan (838–88–0) p — kresidiin (120–71–8) 4,4'-metüleenbis(2-klooraniliin) (101–14–4) 4,4'-oksüdianiliin (101–80–4) 4,4'-tiodianiliin (139–65–1) o — toluidiin (95–53–4) 2,4-diaminotolueen (95–80–7) 2,4,5-trimetüülaniliin (137–17–7) 4-aminoasobenseen (60–09–3) o — anisidiin (90–04–0)

Hindamine ja tõendamine.

Taotleja esitab deklaratsiooni selle kohta, et neid värvaineid ei ole kasutatud. Juhul kui seda deklaratsiooni tuleb tõendada, kasutatakse järgmist katsemeetodit ja piirnormi: saksa meetod B-82.02 või prantsuse meetod XP G 08-014, piirsisaldus 30 ppm. (Märkus: 4-aminoasobenseeni esinemise kohta võivad esineda valepositiivsed tulemused, mistõttu soovitatakse tulemused kinnitada.)

22. Kantserogeensed, mutageensed või reprotoksilised värvained

a) Ei tohi kasutada järgmisi värvaineid: C. I. aluseline punane 9 C. I. dispersioonsinine 1 C. I. happeline punane 26 C. I. aluseline violett 14 C. I. dispersioonoranž 11 C. I. otsetoimeline must 38 C. I. otsetoimeline sinine 6 C. I. otsetoimeline punane 28 C. I. dispersioonkollane 3 Hindamine ja tõendamine. Taotleja esitab deklaratsiooni selle kohta, et neid värvaineid ei ole kasutatud.

b) Ei tohi kasutada värvaineid ja värvisegusid, mis sisaldavad üle 0,1 massiprotsendi aineid, mille puhul on ette nähtud või mille puhul võidakse kasutuse ajal ette näha üks järgmine hoiatusmärge (või mitmest sellisest hoiatusest koostatud liitmärge): R40 (osaliselt tõestatud kantserogeenne mõju), R45 (võib põhjustada vähki), R46 (võib põhjustada pärilikke geneetilisi kahjustusi), R49 (võib põhjustada sissehingamisel vähki), R60 (võib kahjustada sigivust), R61 (võib kahjustada loodet), R62 (võimalik sigivuse kahjustamise oht), R63 (võimalik loote kahjustamise oht), R68 (võimalik pöördumatu toime), mis on ette nähtud nõukogu 27. juuni 1967. aasta direktiiviga 67/548/EMÜ ( 5 ) (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) ja selle edasiste muudatustega. Hindamine ja tõendamine. Taotleja esitab deklaratsiooni selle kohta, et neid värvaineid ei ole kasutatud.

23. Värvained, mis võivad olla sensibiliseeriva toimega

Allpool loetletud värvaineid võib kasutada ainult juhul, kui värvitud kiu, lõnga või riide higikindlus happelises ja aluselises keskkonnas on vähemalt 4.







C. I. Dispersioonsinine 3 C. I. 61 505 C. I. dispersioonsinine 7 C. I. 62 500 C. I. dispersioonsinine 26 C. I. 63 305 C. I. dispersioonsinine 35 C. I. dispersioonsinine 102 C. I. dispersioonsinine 106 C. I. dispersioonsinine 124 C. I. dispersioonoranž 1 C. I. 11 080 C. I. dispersioonoranž 3 C. I. 11 005 C. I. dispersioonoranž 37 C. I. dispersioonoranž 76 (varasem nimetus oranž 37) C. I. dispersioonpunane 1 C. I. 11 110 C. I. dispersioonpunane 11 C. I. 62 015 C. I. dispersioonpunane 17 C. I. 11 210 C. I. dispersioonkollane 1 C. I. 10 345 C. I. dispersioonkollane 9 C. I. 10 375 C. I. dispersioonkollane 39 C. I. dispersioonkollane 49

Hindamine ja tõendamine.

Taotleja esitab deklaratsiooni selle kohta, et neid värvaineid ei ole kasutatud, või katse protokolli, mille puhul on kasutatud järgmist värvikindluse katsetamise meetodit: ISO 105-E04 (happelises ja aluselises keskkonnas, võrdlus mitmekordsest kiust valmistatud riidega).

24. Polüesterkiu halogeenitud kandeained

Halogeenitud kandeaineid ei tohi kasutada.

Hindamine ja tõendamine.

Taotleja esitab deklaratsiooni selle kohta, et halogeenitud kandeaineid ei ole kasutatud.

25. Trükkimine

a) Kasutatavad trükkimispastad ei tohi sisaldada üle 5 % lenduvaid orgaanilisi ühendeid. (Lenduv orgaaniline ühend on orgaaniline ühend, mille aururõhk temperatuuril 293,15 K on vähemalt 0,01 kPa või millel on vastav lenduvus teatavates kasutustingimustes.) Hindamine ja tõendamine. Taotleja esitab deklaratsiooni selle kohta, et trükkimist ei ole kasutatud, või sellele nõudele vastavust tõendavad dokumendid ja vastavusdeklaratsiooni.

b) Plastisoolipõhine trükkimine ei ole lubatud. Hindamine ja tõendamine. Taotleja esitab deklaratsiooni selle kohta, et trükkimist ei ole kasutatud, või sellele nõudele vastavust tõendavad dokumendid ja vastavusdeklaratsiooni.

26. Formaldehüüd

Vaba ja osaliselt hüdrolüüsitava formaldehüüdi sisaldus valmisriides ei tohi ületada 30 ppm nahaga kokkupuutuva riide puhul ja 300 ppm muude toodete puhul.

Hindamine ja tõendamine.

Taotleja esitab deklaratsiooni selle kohta, et formaldehüüdi sisaldavaid tooteid ei ole kasutatud, või katse protokolli, mille puhul on kasutatud järgmist katsemeetodit: EN ISO 14184-1.

27. Märgtöötlemisrajatiste reovesi

a) Märgtöötlemisrajatistest (v.a pesemata villa pesemisrajatised ja linaleorajatised) pärinev ning rajatises või väljaspool rajatist puhastatud ja pinnavette suunatavas heitvees ei tohi keemiline hapnikutarve ületada aastas keskmiselt 25 g/kg. Hindamine ja tõendamine. Taotleja esitab üksikasjalikud dokumendid ja ISO 6060 kohased katseprotokollid, mis tõendavad vastavust sellele kriteeriumile, ning vastavusdeklaratsiooni.

b) Kui heitvesi on puhastatud tootmisrajatises ja suunatakse otse pinnavette, peab selle pH olema 6-9 (v.a juhul, kui pinnavee pH on väljaspool seda vahemikku) ja temperatuur alla 40 °C (v.a juhul, kui pinnavee temperatuur on kõrgem). Hindamine ja tõendamine. Taotleja esitab üksikasjalikud dokumendid ja katseprotokollid, mis tõendavad vastavust sellele kriteeriumile, ning vastavusdeklaratsiooni.

28. Leegiaeglustid

Ei tohi kasutada leegi levikut aeglustavaid aineid ja segusid, mis sisaldavad üle 0,1 massiprotsendi aineid, mille puhul on ette nähtud või mille puhul võidakse kasutuse ajal ette näha üks järgmine hoiatusmärge (või mitmest sellisest hoiatusest koostatud liitmärge):

R40 (osaliselt tõestatud kantserogeenne mõju),

R45 (võib põhjustada vähki),

R46 (võib põhjustada pärilikke geneetilisi kahjustusi),

R49 (võib põhjustada sissehingamisel vähki),

R50 (väga mürgine veeorganismidele),

R51 (mürgine veeorganismidele),

R52 (kahjulik veeorganismidele),

R53 (võib pikaks ajaks reostada veekeskkonna),

R60 (võib kahjustada sigivust),

R61 (võib kahjustada loodet),

R62 (võimalik sigivuse kahjustamise oht),

R63 (võimalik loote kahjustamise oht),

R68 (võimalik pöördumatu toime),

mis on ette nähtud direktiiviga 67/548/EMÜ ja selle edasiste muudatustega.

Seda nõuet ei kohaldata leegiaeglustite suhtes, mille keemilised omadused muutuvad kasutamisel nii, et liigitus ühegi eespool esitatud hoiatusmärke alla ei ole enam õigustatud, ja millest alla 0,1 % säilitab töödeldud lõngas või riides samasuguse vormi nagu enne kasutamist.

Hindamine ja tõendamine.

Taotleja esitab deklaratsiooni selle kohta, et leegiaeglusteid ei ole kasutatud, või märgib, milliseid leegiaeglusteid on kasutatud, ja esitab dokumendid (näiteks ohutuskaardid) ja/või deklaratsioonid, mis tõendavad nende leegiaeglustite vastavust sellele kriteeriumile.

29. Kokkutõmbumisvastased viimistlusained

Halogeenitud kokkutõmbumisvastaseid aineid ja segusid võib kasutada üksnes kammkraasimiseks mõeldud villalintide töötlemiseks.

Hindamine ja tõendamine.

Taotleja esitab deklaratsiooni selle kohta, et kokkutõmbumisvastaseid viimistlusaineid ei ole kasutatud (või on kasutatud üksnes kammkraasimiseks mõeldud villalintide töötlemiseks).

30. Viimistlusained

Ei tohi kasutada viimistlusaineid ja viimistlussegusid, mis sisaldavad üle 0,1 massiprotsendi aineid, mille puhul on ette nähtud või mille puhul võidakse kasutuse ajal ette näha üks järgmine hoiatusmärge (või mitmest sellisest hoiatusest koostatud liitmärge):

R40 (osaliselt tõestatud kantserogeenne mõju),

R45 (võib põhjustada vähki),

R46 (võib põhjustada pärilikke geneetilisi kahjustusi),

R49 (võib põhjustada sissehingamisel vähki),

R50 (väga mürgine veeorganismidele),

R51 (mürgine veeorganismidele),

R52 (kahjulik veeorganismidele),

R53 (võib pikaks ajaks reostada veekeskkonna),

R60 (võib kahjustada sigivust),

R61 (võib kahjustada loodet),

R62 (võimalik sigivuse kahjustamise oht).

R63 (võimalik loote kahjustamise oht),

R68 (võimalik pöördumatu toime),

mis on ette nähtud direktiiviga 67/548/EMÜ ja selle edasiste muudatustega.

Hindamine ja tõendamine.

Taotleja esitab deklaratsiooni selle kohta, et viimistlusaineid ei ole kasutatud, või märgib, milliseid viimistlusaineid on kasutatud, ja esitab dokumendid (näiteks ohutuskaardid) ja/või deklaratsioonid, mis tõendavad nende viimistlusainete vastavust sellele kriteeriumile.

31. Täitematerjal

a) Tekstiilkiudu sisaldav täitematerjal peab vajaduse korral vastama tekstiilkiudude kriteeriumidele (nr 1-9).

b) Täitematerjal peab vastama 11. kriteeriumile “Biotsiidid ja biostaatikumid” ja 26. kriteeriumile “Formaldehüüd”.

c) Täitematerjali (udusuled, suled, naturaal- ja sünteeskiud) pesemiseks kasutatavad detergendid ja muud kemikaalid peavad vastama 14. kriteeriumile “Abikemikaalid” ja 15. kriteeriumile “Detergendid, riidepehmendid ja kompleksitekitid”. Hindamine ja tõendamine. Asjakohaste kriteeriumide kohaselt.

32. Pealised, laminaadid ja kiled

a) Polüuretaantooted peavad vastama tinaorgaaniliste ühendite 3.a kriteeriumile ja aromaatsete diisotsüanaatide õhuheite 3.b kriteeriumile. Hindamine ja tõendamine. Asjakohaste kriteeriumide kohaselt.

b) Polüestertooted peavad vastama antimoni sisalduse 8.a kriteeriumile ja polümerisatsiooni ajal tekkivate lenduvate orgaaniliste ühendite heite 8.b kriteeriumile. Hindamine ja tõendamine. Asjakohaste kriteeriumide kohaselt.

c) Pealistamisel, lamineerimisel ja kiletamisel ei tohi kasutada plastifikaatoreid ja lahusteid, mille puhul on ette nähtud või mille puhul võidakse kasutuse ajal ette näha üks järgmine hoiatusmärge (või mitmest sellisest hoiatusest koostatud liitmärge): R40 (osaliselt tõestatud kantserogeenne mõju), R45 (võib põhjustada vähki), R46 (võib põhjustada pärilikke geneetilisi kahjustusi), R49 (võib põhjustada sissehingamisel vähki), R50 (väga mürgine veeorganismidele), R51 (mürgine veeorganismidele), R52 (kahjulik veeorganismidele), R53 (võib pikaks ajaks reostada veekeskkonna), R60 (võib kahjustada sigivust), R61 (võib kahjustada loodet), R62 (võimalik sigivuse kahjustamise oht), R63 (võimalik loote kahjustamise oht), R68 (võimalik pöördumatu toime), mis on ette nähtud direktiiviga 67/548/EMÜ ja selle edasiste muudatustega. Hindamine ja tõendamine. Taotleja esitab deklaratsiooni selle kohta, et neid plastifikaatoreid ega lahusteid ei ole kasutatud.

33. Energia- ja veetarve

Taotlejal palutakse esitada mittekohustuslik üksikasjalik teave ketrus-, silmkudumis-, kudumis- ja märgtöötlemisrajatiste vee- ja energiatarbe kohta.

Hindamine ja tõendamine.

Taotlejal palutakse esitada eespool nimetatud mittekohustuslik teave.

KASUTUSKÕLBLIKKUSE KRITEERIUMID

Värvitud lõnga, valmisriide ja muude valmistoodete suhtes kohal datakse järgmisi kriteeriume ja tehakse vajaduse korral järgmised katsed.

34. Mõõtmete muutumine pesemisel ja kuivatamisel

Teave mõõtmete muutumise kohta protsentides tuleb esitada nii hooldusmärgisel kui ka pakendil ja/või muus tootetutvustuses, kui mõõtmete muutumine ületab järgmisi määrasid:

— 2 % (lõime- ja koelõng) kardinate ning pestava ja eemaldatava mööbliriide puhul,

— 6 % (lõime- ja koelõng) muude kootud toodete puhul,

— 8 % (pikkus ja laius) muude silmkoetoodete puhul,

— 8 % (pikkus ja laius) froteerätikuriide puhul.

See kriteerium ei kehti järgmiste toodete suhtes:

— kiud ja lõng,

— tooted, millel on selge märge “Kasutada ainult keemilist puhastust” või sellega samaväärne märge (juhul kui selliseid tooteid tavaliselt nii märgistatakse),

— mittepestav ja mitte-eemaldatav mööbliriie.

Hindamine ja tõendamine.

Taotleja esitab katseprotokollid, mille puhul on kasutatud järgmist katsemeetodit: ISO 5077, mida on muudetud järgmiselt: kolm pesu tootel märgitud temperatuuril, iga pesu järel trummelkuivatus tootel märgitud temperatuuril, kui tootel ei ole märgitud muid kuivatusviise, korraga pestav kogus (2 või 4 kg) oleneb pesuprogrammist. Juhul kui mõnda eespool nimetatud piirnormi ületatakse, tuleb esitada hooldusmärgise, pakendil oleva teabe ja/või muu tootetutvustuse koopia.

35. Värvi pesukindlus

Värvi pesukindluse aste peab olema värvimuutuse katses vähemalt 3-4 ja värvi ülekandumise katses vähemalt 3-4.

Seda kriteeriumi ei kohaldata toodete suhtes, millel on selge märge “Kasutada ainult keemilist puhastust” või sellega samaväärne märge (juhul kui selliseid tooteid tavaliselt nii märgistatakse), valgete toodete suhtes ja toodete suhtes, mida ei ole värvitud ja millele ei ole trükitud, ning mittepestava mööbliriide suhtes.

Hindamine ja tõendamine.

Taotleja esitab katseprotokollid, mille puhul on kasutatud järgmist katsemeetodit: ISO 105 C06 (üks pesu perboraatpulbriga tootel märgitud temperatuuril).

36. Värvi higikindlus happelises ja aluselises keskkonnas

Värvi higikindluse aste nii happelises kui ka aluselises keskkonnas peab olema nii värvimuutuse katses kui ka värvi ülekandumise katses vähemalt 3-4.

Higikindluse aste 3 on lubatud siiski juhul, kui riie on tumedat värvi (värvi standardsügavus > 1/1) ja valmistatud regenereeritud villast või sisaldab üle 20 % siidi.

Seda kriteeriumi ei kohaldata valgete toodete suhtes ja toodete suhtes, mida ei ole värvitud ja millele ei ole trükitud, ning mööbliriide, kardinate ja samalaadsete sisekujunduseks mõeldud riiete suhtes.

Hindamine ja tõendamine.

Taotleja esitab katseprotokollid, mille puhul on kasutatud järgmist katsemeetodit: ISO 105 E04 (happelises ja aluselises keskkonnas, võrdlus mitmekordsest kiust valmistatud riidega).

37. Värvi märghõõrdekindlus

Värvi märghõõrdekindluse aste peab olema vähemalt 2-3. Aste 2 on lubatud siiski indigoga värvitud teksariide puhul.

Seda kriteeriumi ei kohaldata valgete toodete suhtes ja toodete suhtes, mida ei ole värvitud ja millele ei ole trükitud.

Hindamine ja tõendamine.

Taotleja esitab katseprotokollid, mille puhul on kasutatud järgmist katsemeetodit: ISO 105 X12.

38. Värvi kuivhõõrdekindlus

Värvi kuivhõõrdekindluse aste peab olema vähemalt 4.

Indigoga värvitud teksariide puhul on lubatud siiski aste 3-4.

Seda kriteeriumi ei kohaldata valgete toodete suhtes ja toodete suhtes, mida ei ole värvitud ja millele ei ole trükitud, ning kardinate ja samalaadsete sisekujunduseks mõeldud riiete suhtes.

Hindamine ja tõendamine.

Taotleja esitab katseprotokollid, mille puhul on kasutatud järgmist katsemeetodit: ISO 105 X12.

39. Värvi valguskindlus

Mööbliriideks, kardinaks või eesriideks mõeldud riide puhul peab värvi valguskindluse aste olema vähemalt 5. Kõigi muude toodete värvi valguskindluse aste peab olema vähemalt 4.

Kui mööbliriideks, kardinaks või eesriideks mõeldud riie on heledat värvi (värvi standardsügavus < 1/12) ja riie sisaldab üle 20 % villa või muud keratiinkiudu, üle 20 % siidi või üle 20 % lina või muud tekstiilkiudu, on lubatud siiski aste 4.

Seda kriteeriumi ei kohaldata siiski madratsiriide, madratsi katteriide ja alusrõivaste suhtes.

Hindamine ja tõendamine.

Taotleja esitab katseprotokollid, mille puhul on kasutatud järgmist katsemeetodit: ISO 105 B02.

40. Ökomärgisel olev teave

Ökomärgise 2. lahtris on järgmine tekst.

— Vähendatud veereostus.

— Piiratud ohtlike ainete sisaldus.

— Hõlmab kogu tootmisahelat.

Hindamine ja tõendamine.

Taotleja esitab toote pakendi näidise, millel on ökomärgis, ja deklaratsiooni sellele kriteeriumile vastavuse kohta.